फागोत्सव में लिया सूखी होली का संकल्प
भास्कर न्यूज| मदनगंज-किशनगढ़
रूपनगढ़रोड स्थित आचार्य धर्मसागर भवन पर भारतवर्षीय दिगबंर जैन महिला महासभा द्वारा शुक्रवार को फागोत्सव होली स्नेह मिलन श्रद्धा उल्लास पूर्वक मनाया गया। फागोत्सव महिला महासभा की अध्यक्ष अनिता बाकलीवाल के निर्देशन में हुआ। इस दौरान जैन समाज की महिलाओं ने फाग गीतो पर जमकर नृत्य का आनंद लिया। महिला महासभा की अध्यक्ष बाकलीवाल ने होली की महत्ता बताई और अबीर, गुलाल से होली खेलने का निवेदन सभी से किया। महिला महासभा की पदाधिकारियों सदस्यों ने होली के गीतो होलियां में उड़े रे गुलाल, फागन री मस्ती छाई भाई रे, रंग बरसे भीगे चुनरवाली, होली आई रे कन्हाई सहित अनेक गीतो पर जमकर फूल गुलाल उडाए। महिला पदाधिकारी सदस्यों ने एक दूसरे को गुलाल लगा अपनी खुशी जताई। इस दौरान सभी पदाधिकारियों सदस्यो ने संकल्प लिया कि वे पानी की बर्बादी नहीं हाेने देंगे। सभी से सुखी होली खेलने का संकल्प दिलाएंगे। इस दोरान सतरंगी हाउजी, गेम्स, सेल्फी गेम्स सहित अनेक मनोरंजक खेल खिलाए गए। कार्यक्रम में डाली पाटनी, मंजू झांझरी, संगीता बाकलीवाल, अंजू गोधा, जया बाकलीवाल सहित अनेक महिलाएं मौजूद रहे।
मदनगंज- किशनगढ़. महिला महासभा की पदाधिकारी एक दूसरे को गुलाल लगा फागोत्सव मनाती हुई।
hin_Deva bho_Deva hin_Deva hin_Deva